গত ৫ই জুন কারাগারে পড়ে গিয়ে খালেদা জিয়া সংজ্ঞা হারান বলে তার ব্যক্তিগত চিকিৎসকরা জানিয়েছেন। এরপরই তাকে উন্নত চিকিৎসা দেয়ার দাবি করেন বিএনপি নেতারা। সরকারের তরফে বলা হয় বঙ্গবন্ধু শেখ মুজিব মেডিকেল বিশ্ববিদ্যালয়ে তার প্রয়োজনীয় পরীক্ষা-নিরীক্ষা করা হবে। তবে এ হাসপাতালে চিকিৎসায় সম্মতি দেননি খালেদা জিয়া। তিনি বেসরকারি ইউনাইটেড হাসপাতালে চিকিৎসা নিতে আগ্রহী। বিএসএমএমইউতে রাজি না হওয়ায় স্বরাষ্ট্রমন্ত্রী আসাদুজ্জামান খান কামাল সম্মিলিত সামরিক হাসপাতালে চিকিৎসা দেয়ার বিকল্প প্রস্তাবের কথা জানান।